Koço Tasi

Koço Tasi (Leusë, 15 maj 1889 - Tiranë, 15 maj 1966) ka qenë ligjvënës dhe ministër shqiptar. Autor i një fjalori etimologjik të gjuhës shqipe.

 Biografia 
Lindi më 15 maj të 1889 në Leusë të Përmetit, vëllai i Akile Tasit. Më 1903-1906 emigroi në Rumani dhe më pas, më 1906-1913 në Shtetet e Bashkuara të Amerikës. Më 1913-14 ndodhej në Shqipëri, ku nisi punën si avokat. Ishte anëtar i "Krahut Kombëtar".

U zgjodh deputet i Prefekturës së Gjirokastrës në Këshillin Kombëtar të Shqipërisë nga 21 prill 1921 deri më 30 shtator 1923.Ligjvënësit shqiptarë 1920-2005 Më 1921 u emërua nënministër i Punëve të Brendshme, ministër i Drejtësisë dhe ministër i Punëve Botore.

Përkrahu Lëvizjen e qershorit më 1924 në Përmet. Emërohet prefekt i qeverisë Noli në Gjirokastër. Me Triumfin e Legalitetit emigroi në Greqi deri më 1941. Atje shkroi teoritë e tij për "shoqëritë e krishtera".

Më 1942-44 inspektor i përgjithshëm i Kryeministrisë në Shqipëri. Më 1944 kryesoi Komisionin e Dëmve që do të mund të shkaktoheshin nga ushtria gjermane. Arrestohet nga komunistët më 17 nëntor 1944. Më 13 prill 1945 dënohet nga Gjyqi Special me burgim të përjetshëm dhe punë të rëndë.

Në tetor të 1964 doli nga burgu dhe u vendos në Shkodër. Ndërroi jetë më 15 maj 1966 në Tiranë.

 Referime 

Kategoria:Të burgosur dhe të përndjekur në komunizëm
Kategoria:Lindje 1889
Kategoria:Vdekje 1966
Kategoria:Ligjvënës shqiptarë
Kategoria:Ministra të Drejtësisë të Shqipërisë
Kategoria:Ministra të Punëve Publike të Shqipërisë
Kategoria:Prefektë të Gjirokastrës
Kategoria:Njerëz nga Leusa
Kategoria:Ortodoksë shqiptarë
Kategoria:Leksikografë shqiptarë
Kategoria:Njerëz nga Vilajeti i Janinës
Kategoria:Përkthyes prej turqishtes në shqip